Sandra Sánchez Jaime

Sandra Sánchez Jaime (Talavera de la Reina, Toledo, 1981eko irailaren 16a) karateka da. Emakumezkoen kata kategorian inoiz izan den karatekarik onena, bost urtez jarraian munduko rankingeko buru izan ondoren. 2018ko azaroan, emakumezkoen munduko kata-txapelketa irabazi zuen. Europako txapelduna ere izan da sei aldiz jarraian (2015, 2016, 2017, 2018, 2019 eta 2021) 2017an Espainiako Kirolaren Sari Nazionala jaso zuen. Errekorren Guinness liburuan sartu da, munduko zirkuituan domina ugari dituelako.

Ibilbidea 
4 urterekin, Sandra gurasoek dantza klaseetara eraman zuten, bere neba Paco berriz, karate ikastera bideratu zuten. Hala ere, nebaren borroka arte bera praktikatu nahi zuen eta azkenean lortu egin zuen.   Kirol Zientzietan (INEF) lizentziatua da Gaztela-Mantxako Unibertsitatean. Bere ama zaindu beharrak errendimendu handiko zentro batean (CAR) eliteko atletak trebatzeko ezarritako bide formaletatik urrundu egin zuen.

Australian bizi izan zen, eta karate-eskolak eman zituen etengabe. Espainiara itzuli zen eta, Jesús del Moral, bere entrenatzaileari esker, behin betiko jauzia egiteko beharrezko laguntza aurkitu zuen. Dubain, Shabab Al-Ahli Dubai FC taldeak erreparatu zion, eta fitxatu egin zuten beren izenean irakasteko eta lehiatzeko. Han bizi izan zen bi urtez, eta Europako bi txapelketa irabazi zituen. 
 
Sanchezek historia egin zuen 2015. urtean, kata-modalitateko Espainiako lehen karateka izan baitzen Karateko Munduko Ligako lehen postua lortzen. Merezimendu horiekin ireki zitzaizkion lehen zaharregia izateagatik itxi zizkioten espainiar selekzioaren ateak. Madrilgo CARen bizi da eta Espainiako Karate Federazioak babesten du.
 
2018an, Karateko Munduko Federazioak historiako karatekarik onena dela onartu zuen, emakumezkoen kata kategorian, hiru urtez jarraian rankingeko buru izan ondoren. Azaroan lortu zuen munduko lehen titulua Madrilen.

Sariak eta aitortzak 
 
 2015 SER Talavera Kirol Saria.
 2015 Espainiako Batzorde Olinpikoaren Kirol Merezimenduaren Domina.
 2017 Gaztela-Mantxako Kirol Merituaren Domina.
 2017 Talavera Hiriko sariak.
 
 2017 Kirol Sari Nazionala.
 2018 Espainiako Kirol Prentsa Elkartearen (AEPD) saria.
 
 2018 Gaztela-Mantxako Urrezko Domina.
 2018 Historiako karateka onena emakumezkoen kata kategorian, Munduko Karate Federazioko (WKF) "All time" sailkapenean.
 2018 Talavera de la Reina Hiriko Alaba kutun izendatu zuten.
 2018 Espainiako Batzorde Olinpikoaren (COE) urteko saria.
 2018 Kirolari onenaren Admiral Saria
 2018 (bere lehen sari ekonomikoa eman egin zuen ).
 2019 Espainiako Kirolaren Historia Saria.
 2019 Urteko kirolari onena EFErentzat (Rafael Nadalekin ex aequo).
 2020 Errekorren Guinness Liburuan munduko domina gehien dituen karateka gisa sartzea: 35 domina, 2014ko urtarrilaren 10etik 2020ko otsailaren 28ra.

Olinpiar Jokoak
2020ko Udako Olinpiar Jokoetan, Tokio 2020an (Tokio), urrezko domina irabazi zuen Kata modalitatean, Kiyou Shimizu japoniarraren (zilarrezkoa) eta Grace Lau hongkongdarraren eta Viviana Bottaro italiarraren bikoteen (brontzezkoa elkarbanatuta) atzetik.

Udako Olinpiar Jokoetako emaitzak

Palmaresa 
Kirol-lorpenen artean, hauek nabarmentzen dira: munduko lehena izatea, katen modalitatean, 2015, 2016, 2017 eta 2018an, 2019an. Espainiako txapelduna: 2021 (Leganés), 2020, 2019, 2018, 2017 Albacete, 2016 Guadalajara, 2015 Guadalajara; Europako txapelduna 2015, 2016, 2017, 2018 eta 2019an. 2015. urtean, Bakuko Europako Jokoetako txapelduna izan zen, eta Mink-eko Europako Jokoetan titulua berretsi zuen 2019an. eta VI. Txapelketa Iberoamerikarreko txapelduna Managuan (Nikaragua). 2016. urtean Munduko Linz Txapelketan (Austria) brontzezkoa izan zen eta 2018an urrea lortu zuen. Hirugarren urtez jarraian, Kocaeliko (Turkia) Europako Txapelketan urrezko domina jaso zuen 2017an, eta hurrengo urtera arte balio izan zuen. 2018ko azaroan lortu zuen Munduko kata-txapelketa Madrilen.

Txapelketa nazionalak

Nazioarteko txapelketak 

 Karatea
 Kata

Erreferentziak

Kanpo estekak 
 
 Sandra Sánchez-en profila RFEK-n
 Sandra Sánchez, burugogorkeriaren garaipena
 
Toledoko probintziako jendea
Espainiako karatekak
 Emakume karatekak
2020ko Udako Olinpiar Jokoetako karatekak
2020ko Udako Olinpiar Jokoetako dominadunak
Olinpiar Jokoetako dominadunak karatean